Paulus Rozin
Paulus Rozin Res apud Vicidata repertae: Nativitas: 3 Augusti 1936; Novum Eboracum Patria: Civitates Foederatae Americae Paulus, vulgo Paul Rozin (Novi Eboraci in urbe die 3 Augusti 1936 natus), psychologus, praesertim de responso animalium hominumque ad gustum alimentorum quaeritur. Alumnus est universitatum Chicaginiensis ubi discipulus erat Roberti Maynard Hutchins, deinde Harvardianae, ubi Ioannem Mayer(en) audivit: hic anno 1961 doctoratu biologiae et psychologiae laureatus est. Professor meret apud universitatem Pennsylvaniensem. "Paradoxum omnivororum" ille primus definivit, id est, quomodo praeferuntur cibi nutritivi eodemque tempore reiiciuntur cibi nocivi. De explicatione "paradoxi Francici" cum Claudio Fischler(fr) operam dedit, partim Divione apud Institutum Scientiarum Gustatus et Alimentationis (Centre des Sciences du Goût et de l’Alimentation). De fastidio longius profundiusque inquisivit, etiam de contagione, de appetitione(en). "Hypothesin triadis CAD" (communitatis, autonomiae, divinitatis : contemptus, irae, fastidii) ille cum Ionatha Haidt evolvit. De appetitione et reiectione capsicorum quaesivit. Se traditionem eruditam Claudii Bernard, Curtii Richter, Solomonis Asch sequi confitetur. Cum Claudio Fischler(fr), Davide Kritchevsky, Clark McCauley, Ionatha Haidt collaboravit. Inter discipulos eius enumerantur psychologi Iacobus McClelland(en), Morris Moscovitch, Normannus Adler, Ioannes Jonides(en).